L 234/2
MT
Il-Ġurnal Uffiċjali tal-Unjoni Ewropea
22.9.2023
(3)
Ir-Regolamenti (UE) 2019/631 (6) u (UE) 2019/1242 (7) tal-Parlament Ewropew u tal-Kunsill diġà stabbilew standards ta’ rendiment għall-emissjonijiet tas-CO2 għal karozzi ġodda tal-passiġġieri u għal vetturi kummerċjali ħfief ġodda, kif ukoll għal ċerti vetturi tqal ġodda.
Dawk ir-Regolamenti jenħtieġ li jaċċelleraw l-adozzjoni, b’mod partikolari, ta’ vetturi b’emissjonijiet żero u b’hekk joħolqu domanda għall-infrastruttura tal-irriċarġjar u tarriforniment.
Huwa importanti li r-Regolamenti (UE) 2019/631 u (UE) 2019/1242 u dan ir-Regolament jiżguraw qafas koerenti għall-użu u l-varar ta’ fjuwils alternattivi fit-trasport bit-triq.
(4)
Ir-Regolament tal-Parlament Ewropew u tal-Kunsill dwar l-iżgurar ta’ kundizzjonijiet ekwivalenti għal trasport bl-ajru sostenibbli u r-Regolament (UE) 2023/1805 tal-Parlament Ewropew u tal-Kunsill (8) jenħtieġ li jagħtu spinta lill-produzzjoni u lill-adozzjoni ta’ fjuwils alternattivi sostenibbli fl-avjazzjoni u fit-trasport marittimu.
Filwaqt li r-rekwiżiti tal-użu tal-fjuwil għall-fjuwils tal-avjazzjoni sostenibbli jistgħu jiddependu ħafna mill-infrastruttura eżistenti tar-riforniment, huma meħtieġa investimenti għall-provvista tal-elettriku ta’ inġenji tal-ajru stazzjonarji.
Ir-Regolament (UE) 2023/1805 jistabbilixxi rekwiżiti b’mod partikolari għall-użu tal-enerġija fuq l-art li jistgħu jiġu ssodisfati biss jekk jiġi varat livell adegwat ta’ provvista tal-elettriku mix-xatt fil-portijiet tan-network trans-Ewropew tat-trasport (TEN-T).
Madankollu, dawk ir-Regolamenti ma fihom l-ebda rekwiżit rigward l-infrastruttura għallfjuwils, għalkemm tali rekwiżiti huma prerekwiżit biex jinkisbu l-miri.
(5)
Għalhekk, il-modi kollha tat-trasport jenħtieġ li jiġu indirizzati f’att legali uniku li jenħtieġ li jqis varjetà ta’ fjuwils alternattivi.
L-użu ta’ teknoloġiji ta’ sistemi tal-motopropulsjoni b’emissjonijiet żero jinsab fi stadji differenti ta’ maturità fil-modi differenti tat-trasport u fl-Istati Membri differenti.
B’mod partikolari, fis-settur tat-triq, qed isseħħ adozzjoni rapida ta’ vetturi elettriċi bil-batterija u ibridi plug-in.
Anke l-vetturi li jaħdmu bl-idroġenu huma disponibbli fis-suq.
Barra minn hekk, bastimenti iżgħar li jaħdmu bl-idroġenu u bastimenti elettriċi bil-batteriji u ferroviji li jaħdmu bl-idroġenu attwalment qed jiġu varati fi proġetti differenti u fl-ewwel operazzjonijiet kummerċjali, fejn l-introduzzjoni kummerċjali sħiħa mistennija li sseħħ fis-snin li ġejjin.
B’kuntrast ma’ dan, is-setturi tal-avjazzjoni u tat-trasport fuq l-ilma għadhom jiddependu minn fjuwils likwidi u gassużi, peress li s-soluzzjonijiet ta’ sistemi tal-motopropulsjoni b’emissjonijiet żero u baxxi huma bejn wieħed u ieħor mistennija jidħlu fis-suq fl-2030, jew saħansitra iktar tard, b’mod partikolari għas-settur tal-avjazzjoni, u l-kummerċjaliz­ zazzjoni sħiħa qed tieħu żmienha.
L-użu tal-fjuwils fossili gassużi jew likwidi jkun possibbli biss jekk jiġi inkorporat sew f’perkors ċar ta’ dekarbonizzazzjoni li jkun konformi mal-objettiv fit-tul tan-newtralità klimatika fl-Unjoni, li jirrikjedi żieda fit-taħlit mal-fjuwils rinnovabbli bħall-bijometan, il-bijofjuwils avvanzati jew fjuwils gassużi u likwidi sintetiċi, paraffiniċi, rinnovabbli u b’livell baxx ta’ emissjonijiet tal-karbonju, jew is-sostituzzjoni tagħhom b'dawn tal-aħħar.
(6)
Tali bijofjuwils, fjuwils sintetiċi u paraffiniċi, li jissostitwixxu d-diżil, il-petrol u l-fjuwils tal-ġettijiet, jistgħu jiġu prodotti minn materja prima differenti u jistgħu jitħalltu fi fjuwils fossili bi proporzjonijiet għoljin ħafna ta’ taħlit.
Dawk il-fjuwils huma speċjalment importanti għat-tnaqqis tal-emissjonijiet tal-gassijiet serra fis-setturi tal-avjazzjoni u tat-trasport marittimu, li għalihom l-elettrifikazzjoni hi mistennija li se sseħħ aktar bil-mod.
Dawk il-fjuwils huma teknikament kompatibbli mat-teknoloġija attwali tal-vetturi, b’adattamenti minuri.
Barra minn hekk, il-metanol rinnovabbli jista’, fost affarijiet oħrajn, jintuża għan-navigazzjoni interna u għat-trasport marittimu fuq distanzi qosra.
Il-fjuwils sintetiċi u paraffiniċi għandhom il-potenzjal li jnaqqsu l-użu ta’ sorsi ta’ fjuwils fossili fissettur tattrasport.
Dawk il-fjuwils kollha jistgħu jiġu ddistribwiti, maħżuna u użati mal-infrastruttura eżistenti jew, fejn meħtieġ, ma’ infrastruttura tal-istess tip.
(7)
Il-metan likwifikat x’aktarx li se jibqa’ jkollu rwol fit-trasport marittimu, fejn attwalment ma teżisti l-ebda teknoloġija ta’ sistemi tal-motopropulsjoni b’emissjonijiet żero ekonomikament vijabbli.
Madankollu, l-użu tal-metan likwifikat minn sorsi fossili jenħtieġ li jibda jinqata' mill-aktar fis possibbli fit-trasport marittimu u jiġi sostitwit b’alternattivi aktar sostenibbli.
L-Istrateġija għal Mobbiltà Sostenibbli u Intelliġenti tindika li l-vapuri li jbaħħru b’emissjonijiet żero se jkunu lesti għas-suq sal-2030 u diġà jinsabu għaddejjin xi proġetti għal tali vapuri.
Il-konverżjoni tal-flotta hija mistennija li sseħħ gradwalment minħabba l-ħajja twila tal-vapuri li jbaħħru.
B’kuntrast mas-sitwazzjoni fittrasport marittimu, fit-trasport fil-passaġġi fuq l-ilma interni, b’bastimenti normalment iżgħar u fuq distanzi iqsar, it-teknoloġiji ta’ sistemi tal-motopropulsjoni b’emissjonijiet żero, bħal dawk għall-idroġenu u l-elettriku, qed jimmaturaw bħala teknoloġiji u għalhekk huma mistennija jidħlu fis-suq aktar malajr.
Madankollu, dawk
(6) Ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment firrigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (ĠU L 111, 25.4.2019, p. 13).
(7) Ir-Regolament (UE) 2019/1242 tal-Parlament Ewropew u tal-Kunsill tal-20 ta’ Ġunju 2019 li jistabbilixxi standards tal-prestazzjoni talemissjonijiet tas-CO2 għall-vetturi tqal ġodda u li jemenda r-Regolamenti (KE) Nru 595/2009 u (UE) 2018/956 tal-Parlament Ewropew u tal-Kunsill u d-Direttiva tal-Kunsill 96/53/KE (ĠU L 198, 25.7.2019, p. 202).
(8) Ir-Regolament (UE) 2023/1805 tal-Parlament Ewropew u tal-Kunsill ta’ 13 ta’ Settembru 2023 dwar l-użu ta’ fjuwils rinnovabbli u b’livell baxx ta’ emissjonijiet tal-karbonju fit-trasport marittimu, u li jemenda d-Direttiva 2009/16/KE (Ara l-paġna 48 ta’ dan il-Ġurnal Uffiċjali).